**SLOVENSKÁ ASOCIÁCIA ZRAKOVO POSTIHNUTÝCH ŠPORTOVCOV**

**Predsedníctvo v zmysle Stanov SAZPŠ tvoria dvaja podpredsedovia a predseda.**

**Predseda:** Mgr. Peter ĎUROŠKA

**Podpredsedovia:** Václav TRNKA, Ľudmila ŠIŠÁKOVÁ

**Uznesenia Predsedníctva SAZPŠ zo dňa 10. novembra 2022:**

1. Predsedníctvo schvaľuje konanie Voleného valného zhromaždenia SAZPŠ v dňoch 10. – 11. februára 2023 v hoteli Impozant vo Valčianskej doline.

2. Predsedníctvo schvaľuje finančný príspevok v sume 20 tisíc € pre juniorský paralyžiarsky tím (refundácia nákladov) s podmienkou propagácie SAZPŠ na podujatiach.

3. Predsedníctvo schvaľuje sumu 5 tisíc € na organizáciu medzinárodného turnaja pod záštitou IBSA v aplikovanom stolnom tenise (showdowne), ktorý sa uskutoční v termíne 16. – 19. februára 2023 v Šamoríne.

4. Predsedníctvo schvaľuje príspevok v sume 200 €/osoba pre hráčov zo Slovenska, ktorí sa zúčastnia na medzinárodnom turnaji IBSA v Šamoríne.

4. Predsedníctvo schvaľuje vyplatenie odmeny – 13. platu zamestnancovi Mgr. Petrovi Ďuroškovi s možnosťou zálohovej úhrady.

5. Predsedníctvo schvaľuje kalendár podujatí na rok 2023 nasledovne:

24. – 26. marec Majstrovstvá SR v kolkoch – kolkáreň v Pobedime

5. – 7. máj Otvorené majstrovstvá SR v šachu dvojíc – SIP v Strečne

12. – 14. máj Majstrovstvá SR v aplikovanom stolnom tenise – SIP v Strečne

29. jún – 2. júl Celoslovenský turistický zraz – Hronec

13. – 16. júl Majstrovstvá SR v šachu jednotlivcov – Levoča.

6. Predsedníctvo berie na vedomie organizáciu klubových turnajov v kolkoch v roku 2023:

9. – 11. jún Nitra, 15. – 17. september Šintava, 10. – 12. november Levoča.

Mgr. Peter Ďuroška, v. r.

Václav Trnka, v. r.

Ľudmila Šišáková, v. r.